cyanic-selkie/wikianc huggingface dataset:
Kepungan Hama
Pembunuhan beramai-ramai malam Ramadan
Kesatuan Eropah mengenakan larangan perjalanan terhadapa lima pegawai tentera dan pegawai kerajaan dan sekatan lanjutan terhadap kerajaan Assad, termasuk Menteri Pertahanan Syria ,Ali Habib Mahmud.
Majlis keselamatan PBB bertemu untuk membincangkan keadaan di Syria pada 2 Ogos. Amerika Syarikat, UK dan Perancis secara rasmi mengutuk Syria , tetapi Rusia dan China membantah dengan alasan "campur tangan terhadap ketenteraan di Syria".
Pada 2 Ogos, pembangkang Syria Radwan Ziadeh meminta Presiden Amerika Syarikat, Barack Obama dan Setiausaha Negara Amerika Syarikat Hillary Clinton menuntut Presiden Bashar al-Assad untuk meletak jawatan.
Pada pagi 3 Ogos 2011, tembakan berterusan dari kereta kebal tentera Syria di bandar Hama. Laman Facebook Revolusi Syria melaporkan "Tentera kini ditempatkan di assi Square dan melarang mereka daripada memasuki kawasan-kawasan perumahan. " Bekalan air, elektrik dan semua komunikasi terputus. Kerajaan Syria melarang wartawan asing daripada memasuki negara ini. Shaam, saluran video menunjukkan sebuah kereta kebal menyerang bandar Hama.
Pada 3 Ogos, ekoran serangan, pekerja-pekerja di Hama mengisytiharkan tiga hari mogok umum, bimbang akan dibunuh oleh pasukan keselamatan.
Valjouze
Valjouze ialah komun di jabatan Cantal di selatan-tengah Perancis.
Tazeh Kand, Bostanabad
Tazeh Kand, Bostanabad merupakan sebuah kawasan yang terletak di Iran.
Bird Box (filem)
Bird Box merupakan sebuah filem Amerika Syarikat tahun 2018 yang diarahkan oleh Susanne Bier dan ditulis oleh Eric Heisserer, berdasarkan novel dengan judul yang sama oleh Josh Malerman. Filem ini dibintangi oleh Sandra Bullock, Sarah Paulson, Rosa Salazar, Danielle Macdonald, John Malkovich, Trevante Rhodes, Jacki Weaver, Machine Gun Kelly, Lil Rel Howery, David Dastmalchian, Amy Gumenick dan Julian Edwards.
Filem ini dijadualkan untuk tayangan pada 21 Disember 2018 oleh Netflix.
Taayangan
Filem ini dijangka tayangan pada 21 Disember 2018.
Kampung Baru Ulu Melaka
Kampung Baru Ulu Melaka merupakan sebuah kampung yang terletak di Langkawi, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Pendidikan
Terdapat tiga buah sekolah yang terdapat di Mukim Ulu Melaka iaitu dua sekolah rendah dan sebuah sekolah menengah iaitu Sekolah Kebangsaan Ulu Melaka, Sekolah Rendah Islam Darul Ulum dan Maktab Mahmud Cawangan Langkawi
Poskod
Poskod yang digunakan di Kampung Baru Ulu Melaka, Langkawi, Kedah adalah 07000.
Sekolah Kebangsaan Bukit Hampar
Sekolah Kebangsaan Bukit Hampar atau nama ringkasnya SK Bukit Hampar, merupakan sebuah Sekolah kebangsaan yang terletak di Jalan Hassan.
Pada 2009, Sekolah Kebangsaan Bukit Hampar memiliki 313 pelajar lelaki dan 257 pelajar perempuan, menjadikan jumlah keseluruhan murid seramai 570 orang. Ia mempunyai seramai 41 orang guru.2009
Godeni
Godeni merupakan sebuah komun yang terletak di wilayah Argeș, Romania.
Studénka
Studénka merupakan sebuah bandar yang terletak di daerah Nový Jičín, wilayah Moravia-Silesia, Republik Czech.
Vernols
Vernols ialah komun di jabatan Cantal di selatan-tengah Perancis.
Bunyi
Bunyi ialah penggangguan tenaga mekanik yang merambat melalui jirim dalam bentuk gelombang (melalui cecair dalam bentuk gelombang mampatan, dan melalui pepejal dalam bentuk gelombang mampatan dan ricih). Bunyi disifatkan secara lebih terperinci melalui ciri-ciri gelombang yang generik, iaitu frekuensi, jarak gelombang, tempoh, amplitud, kelajuan, dan arah (kelajuan dan arah juga digabungkan menjadi vektor halaju, atau jarak gelombang dan arah digabungkan menjadi vektor gelombang).
Manusia merasai bunyi melalui deria pendengaran. Kita mengenali bunyi sebagai getaran yang melalui udara dan boleh didengari manusia. Namun begitu, saintis dan jurutera mengamalkan definisi yang lebih luas bagi bunyi yang merangkumi getaran frekuensi rendah dan tinggi di udara yang tidak boleh didengari manusia, dan getaran yang melalui semua bentuk jirim, iaitu gas, cecair, pepejal, dan plasma.
Jirim yang menampung bunyi dipanggil medium. Bunyi merambat sebagai gelombang tekanan ulang alik, lalu menghasilkan pemampatan dan rarefaksi. Zarah-zarah dalam medium dialihkan oleh gelombang lalu berayun. Kajian saintifik mengenai penyerapan dan pemantulan gelombang bunyi dipanggil akustik.
Hingar (bunyi bising) sering didefinisi sebagai bunyi yang tidak diingini. Dalam bidang sains dan kejuruteraan, hingar ini merupakan komponen tidak diingini yang mengaburkan isyarat yang diingini.)
Bezdružice
Bezdružice merupakan sebuah bandar yang terletak di daerah Tachov, wilayah Plzeň, Republik Czech.
Hikayat Muhammad Ali Hanafiah
Hikayat Muhammad Ali Hanafiah menceritakan perihal kegagahan dan keperwiraan seorang pejuang Islam, iaitu Muhammad Ali Hanafiah, pada zaman sebelum dan awal kebangkitan Islam.
Terdapat 2 manuskrip Hikayat Muhammad Ali Hanafiah, iaitu:-
Hikayat Amir Hamzah merupakan salah satu dari kisah hikayat yang disebut dalam Sejarah Melayu, semasa pertahanan Melaka dari serangan Portugis, hikayat ini dikatakan telah diminta dari Sultan Melaka untuk dibacakan bagi menaikkan semangat pahlawan Melayu. Oleh itu ia jelas menunjukkan kehadirannya sebelum 1511 lagi. Dalam versi bercetak edisi 1987 terdapat 245,273 perkataan di dalamnya.
Syair Burung Pingai
Syair Burung Pingai atau juga dikenali sebagai Syair Burung Unggas, merupakan salah satu karya Hamzah Fansuri, iaitu seorang penyair yang dipercayai dilahirkan pada akhir abad ke-16 di Barus atau Panchor, Sumatera Utara. Pada tahun 1726, Francois Valentijn dalam bukunya Oud en Nieuw Oost-Indie (Hindia Timur Lama dan Baharu) pada bab mengenai Sumatera, menyebut Hamzah Fansuri sebagai seorang penyair yang dilahirkan di Fansur.
Syair Burung Pingai merupakan salah satu dari jenis­-jenis syair yang berkenaan dengan agama ciptaan Hamzah Fansuri yang hidup pada pertengahan kurun yang kedua Masehi ke XVI di negeri Acheh di bawah pemerintahan Sultan Iskandar Muda Mahkota Alam.
Di antara syair-syair ciptaan Hamzah Fansuri yang lain adalah:-
Semboyan
thumb|Suatu sistem semboyan berpenguat suara di Bretzwil, Switzerland. Semboyan ([sĕm.bo.yan]; ) – juga Mal., Sin. siren, Ind. sirene – ialah alat yang menghasilkan hingar melantang kuat untuk mengisyaratkan sebarang pendengar di sekelilingnya dalam suatu jarak menjauh terhadap ancaman berbahaya yang boleh dielakkan ataupun untuk memaklumkan suatu kecemasan.
Ia boleh dipasangkan secara berdiri sendiri mahupun sebagai kelengkapan pada kenderaan yang khusus seperti pada ambulans, lori bomba dan kereta polis.
Pneumatik
Semboyan ini berupa suatu aerofon terdiri daripada suatu cakera berlubang (siren disk) yang dialurkan udara secara terputus-putus lalu memampatkan tekanan udara menggetarkan cakera menghasilkan bunyi. Semboyan jenis ini memakan tenaga yang banyak.
Hârsești
Hârseşti merupakan sebuah komun yang terletak di wilayah Argeș, Romania.
Sekolah Kebangsaan Sri Benut
Sekolah Kebangsaan Sri Benut atau nama ringkasnya SK Sri Benut, merupakan sebuah Sekolah kebangsaan yang terletak di Jalan Pt. Ismail.
Pada 2009, Sekolah Kebangsaan Sri Benut memiliki 152 pelajar lelaki dan 116 pelajar perempuan, menjadikan jumlah keseluruhan murid seramai 268 orang. Ia mempunyai seramai 22 orang guru.2009
Sejarah
Pada tahun 1963, tertubuhlah sebuah sekolah Inggeris tanpa bangunan di atas pemuafakatan beberapa orang penduduk Benut yang mempunyai wawasan yang jauh ke hadapan merentasi masa dan waktu. Murid-murid ditumpangkan di sebuah sekolah Melayu Benut. Pada tahun 1964, murid-murid dipindahkan ke sekolah Cina Lok York Benut. Tahun demi tahun berlalu, murid Sekolah SRI Benut makin bertambah ramai. Maka Jabatan Pendidikan Johor telah membina sebuah bangunan 2 tingkat 6 bilik darjah di kawasan Sekolah Menengah Benut. Maka murid-murid berpindah sekali lagi ke bangunan baharu. Oleh kerana muridnya ramai, maka diadakan dua sesi. Murid Darjah Empat hingga Darjah Enam datang pada sesi pagi dan murid darjah Satu hingga Darjah Tiga datang pada sesi petang. Pada tahun 1985, sebidang tanah seluas 9.5 ekar di Jalan Parit Ismail telah dipilih untuk pembinaan sebuah sekolah baharu untuk menempatkan murid-murid SRK SRI Benut. Pembinaan sekolah memakan masa hampir 2 tahun. Ada dua blok bangunan dua tingkat mengandungi 12 kelas, 1 perpustakaan, 1 bilik guru, 1 pejabat dan 2 stor. Sebuah padang permainan seluas 5 ekar. Kos pembinaan ialah sebanyak RM570,686.00. Pada 5 Julai 1987, maka sekali lagi murid dan guru berpindah ke sekolah baharu. Sekolah dirasmikan dengan gilang-gemilang oleh Duli Yang Teramat Mulia Tengku Ibrahim Ismail, pemangku Sultan Johor pada 25 Januari 1989. Turut serta ialah YAB Tan Sri Hj. Muhyiddin Yassin, Menteri Besar Johor, pada ketika itu. SRK SRI Benut telah ditukar namanya kepada Sekolah Kebangsaan SRI Benut pada tahun 1997.
Bermain
250px|thumb|[[Kanak-kanak bermain buih]] Bemain ialah suatu aktiviti dan kualiti fikiran dalam terlibat dengan pandangan dunia seseorang. Bermain merujuk kepada berbagai kegiatan sukarela, termotivasi intrinsik yang biasanya berkait dengan kesenangan dan keseronokan.
Bermain boleh terdiri dari interaksi lucu, pura-pura atau khayalan antara perorangan dan dengan diri atau mainan. Amalan permainan jelas di seluruh dunia dan dapat dilihat pada manusia dan binatang, khususnya pada perkembangan kognitif dan sosialisasi mereka yang terlibat dalam proses perkembangan dan yang masih muda. Bermain sering menggunakan alat peraga, alatan, binatang, atau mainan dalam konteks pembelajaran dan rekreasi. Sesetengah permainan mempunyai tujuan yang jelas dan apabila distrukturkan dengan peraturan dipanggil suatu permainan. Sementara beberapa permainan tidak mempunyai peraturan atau tujuan sebegitu dan dianggap "tidak berstruktur" dalam sastera.
Bukit Gantang
Bukit Gantang merupakan mukim dalam daerah Larut dan Matang, negeri Perak Darul Redzuan, Malaysia. Mukim Bukit Gantang terletak di bawah pentadbiran Daerah Larut, Matang dan Selama. Mukim ini terletak bersempadanan dengan Mukim Kampung Buaya, Daerah Kuala Kangsar yang memisahkannya dengan sebuah bukit yang dikenali sebagai Bukit Berapit. Terletak pada koordinat 4° 47' 0" Utara, 100° 46' 0" Timur. Kampung Bukit Gantang berhampiran Lebuhraya Utara-Selatan, berdekatan dengan Changkat Jering, Kampung Cheh, Matang, Padang Rengas, Kuala Sepetang dan lain-lain.
Nama gantang diambil daripada nama bukit, ditemui sejenis alat yang dinamakan gantang. Gantang ialah sejenis alat untuk mengukur jumlah beras atau padi. Bentuknya seperti bentuk tong susu tepung Nestle yang bersaiz 2 kilo. Saiz yang lebih kecil ialah cupak. 4 cupak bersamaan 1 gantang.
Kawasan ini merupakan kawasan pertanian khususnya padi sawah, getah, kelapa sawit dan buah-buahan. Bukit Gantang mendapat julukan 'Tropical Fruit Village'. Hampir keseluruhan penduduknya terdiri daripada orang Melayu.
Sejarah awal Bukit Gantang
Satu ketika dahulu, Bukit Gantang pernah dijadikan sebagai sebuah pusat pentadbiran Jajahan Larut oleh Long Jaafar setelah dilantik sebagai Ketua daerah Larut melalui perlantikan oleh ayahandanya Syed Alang Alauddin ibni Sultan Mudzaffar Syah III, Maharaja Benua Islam Siam Kedah pada tahun 1856. Syed Alang Alauddin juga bergelar Panglima Bukit Gantang.
Long Jaafar telah mendirikan sebuah kubu pertahanan di Pekan Bukit Gantang bagi menangkis serangan dari Thai dan Kedah semasa zaman pertengahan dahulu. Kota ini juga telah menyaksikan peperangan antara Thai dan Kedah terhadap Kerajaan Negeri Perak dan menyaksikan pertahanan utara negeri Perak jatuh kepada Thai dan Kedah yang mengakibatkan angkatan perang Perak terpaksa berundur ke Kuala Kangsar sebelum perjanjian damai antara Thai dan Perak ditandatangani.
Peperangan Siam dan Perak
Peperangan ini berlaku adalah disebabkan keengganan Kerajaan Perak menghantar Bunga Emas kepada Siam yang menyaksikan bahawa Kerajaan Perak berada dibawah naungan Siam. Walau bagaimanapun, Kerajaan Perak tidak mengiktirafkan. Sultan Kedah telah diarahkan oleh Kerajaan Siam untuk menyerang Kerajaan Perak kerana pada ketika itu Kerajaan Kedah berada dibawah jajahan Siam. Terdahulu dalam tahun 1767, Kerajaan Siam Ayutthaya telah ditawan oleh Sukhuthai dari Lannathai yang beragama Buddha. Dan selepas kejatuhan Kerajaan Islam Patani ke tangan Siam.
Zaman Keemasan Bukit Gantang
Semasa dibawah era pemerintahan Long Jaafar, Bukit Gantang telah dibangunkan dengan pelbagai kemudahan awam seperti bangunan - bangunan kedai, pejabat - pejabat orang besar jajahan, Stesen Keretapi Bukit Gantang dan laluan jalanraya yang menghubungkan Bukit Gantang dengan Sg. Limau yang pada ketika itu dijadikan sebagai pelabuhan utama Jajahan Larut.
Pada masa itu, pendapatan utama bagi Jajahan Larut adalah perlombongan bijih timah yang diusahakan di Taiping yang kebanyakkannnya diusahakan oleh imigran Cina Manchu Islam dari kumpulan Hai San dan Ghee Hin yang beragama Buddha dari Pulau Pinang melalui perjanjian dan konsesi yang dianugerahkan kepada mereka oleh Long Jaafar.
Stesen Keretapi yang pertama dibuat di Tanah Melayu adalah antara Taiping - Port Weld pada tahun 1885.
Zaman Kesuraman Bukit Gantang
Apabila Syed Alang Alauddin mangkat dalam tahun 1862, Long Jaafar telah dilantik menjadi Maharaja Benua Islam Siam Nagara Kedah bergelar Sultan Jaafar Mudazam Syah. Baginda kemudiannya melantik Ngah Ibrahim untuk menggantikan tempatnya sebagai Raja Larut. Ngah Ibrahim telah memindahkan Pusat Pentadbiran Jajahan Larut dari Bukit Gantang ke Matang kerana berpendapat bahawa Bukit Gantang terletak agak jauh dari Taiping.
Ketika Pusat Pentadbiran Jajahan Larut di Matang, Ngah Ibrahim telah menjadikan Pelabuhan Kuala Sepetang sebagai pelabuhan laut baru bagi menggantikan Pelabuhan Sungai Limau. Walau bagaimanapun, pergolakan dan campurtangan penjajah Inggeris telah bermula semasa era pemerintahan Ngah Ibrahim yang menyaksikan beliau telah dihukum buang negeri kerana terlibat dengan komplot pembunuhan Residen British yang Pertama di Perak iaitu Sir James Birch. Pada ketika ini, Bukit Gantang hanya menjadi sebuah Pekan Kecil yang mempunyai tinggalan - tinggalan sejarah seperti Kota Bukit Gantang, Tapak Stesen Keretapi Bukit Gantang, Makam Long Jaafar dan ahli - ahli keluarganya, Pejabat Penghulu serta makam - makam lama.
Kampung
Antara kampung di sini ialah:
Qareh Chaman
Qareh Chaman merupakan sebuah kawasan yang terletak di Iran.
Capelle aan den IJssel
Capelle aan den IJssel merupakan sebuah gemeente Belanda yang terletak di wilayah Zuid Holland. Pada tahun 2003 daerah ini memiliki penduduk sebanyak 65,280 orang.
Bintang Daud
thumb|Bintang Daud|175x175px thumb|Bintang Daud dalam salinan lengkap tertua yang masih ada dari [[teks Masoret, Codex Leningrad, dari tahun 1008.]] Perisai Daud atau dalam bahasa Ibrani: Magen David, מָגֵן דָּוִד dengan nikkud atau tanpa nikkud דוד, diucapkan Magen David [] dalam Ibrani modern dan Mogein Dovid [] atau Mogen Dovid [] dalam bahasa Ibrani Ashkenazi dan Yiddish adalah sebuah lambang yang umumnya dikenali sebagai lambang komuniti Yahudi dan Agama Yahudi. Nama ini diambil dari nama raja Israel kuno, dan mulai digunakan pada Abad Pertengahan, berasma-sama dengan lambang yang lebih tua lagi iaitu menorah.
Dengan terbentuknya negara Israel pada 1948 Bintang Daud pada Bendera Israel juga telah menjadi lambang Israel.
Capelle aan den IJssel
Perdana Menteri Belanda Jan Peter Balkenende sejak tahun 1999 tinggal di bandar ini.
Bintang Daud
Dalam Unicode, "Bintang Daud" diberi kod U+2721 (<font size="+3"> ).
Perekaan dan penemuan Belanda
Masyarakat Belanda mempunyai sebuah sejarah dan tradisi perekaan dan penemuan. Para ahli sains dan jurutera Belanda telah memberi sumbangan yang besar kepada kemajuan manusia pada keseluruhannya dari sesuatu yang mudah seperti kilang papan sehingga mikrobiologi dan organ-organ tiruan. Yang ditunjukkan di bawah adalah sebahagian senarai perekaan dan penemuan Belanda.
Bintang Daud
Penamaan
ia diberi nama sedemikian sejak abad ke-11 dalam suatu buku himpunan doa bernama Siddur (סדור) sebagai perlambangan kepada perlindungan diberikan Tuhan kepada Nabi Daud.
Perlambangan
Menurut sejumlah sumber Yudais, Bintang/Perisai Daud melambangkan angka tujuh yakni enam bucu hujungnya ditambah dengan pusatnya. Teks Yahudi tertua yang masih ada yang menyebutkannya adalah Eshkol Ha-Kofer oleh seorang Karait bernama Judah Hadassi, dari abad ke-12M: "Tujuh nama malaikat mendahuli mezuzah: Mikail, Gabriel, dll. ... Kiranya Tetragrammaton melindungi engkau! Demikian pula dengan tanda ini, yang disebut 'Perisai Daud', diletakkan di samping nama masing-masing malaikat."
Perekaan dan penemuan Belanda
Mikroskop
Pada tahun 1590, Hans dan Zacharias Janssen, anak lelakinya, mereka mikroskop majmuk yang pertama. Mikroskop itu mempergunakan satu kanta kaca jarak fokus pendek sebagai kanta objek, dan lagi satu kanta kaca untuk kanta matanya (atau okular). Anton van Leeuwenhoek, seorang penduduk Delft, melancarkan mikroskopi kuasa tinggi secara berkesan dengan menggunakan mikroskop kanta tunggal yang mudah. Dengan alat-alat yang sederhana itu, beliau menemui alam mikroorganisma. Mikroskop-mikroskop moden adalah jauh lebih rumit, dengan komponen-komponen kanta berbilang di dalam kedua-dua pemasangan kanta objek dan kanta matanya. Kanta-kanta komponen berbilang itu direka bentuk untuk mengurangkan aberasi, khususnya aberasi kromatik dan aberasi sfera. Di dalam mikroskop-mikroskop moden, cermin kini digantikan dengan unit lampu yang memberi pencahayaan yang stabil serta boleh kawal. Walau bagaimanapun, mikroskop-mikroskop optik telah diperkembangkan daripada reka-reka bentuk Belanda yang awal itu.
Teleskop
Hans Lippershey ialah tokoh yang mencipta dan menyebar teleskop praktikal yang pertama. Walaupun teleskop kasar dan teropong kecil mungkin pernah dicipta lebih awal lagi, Lippershey dipercayai merupakan orang yang pertama untuk memohon paten dan menyebar reka bentuknya untuk kegunaan umum pada tahun 1608. Jacob Metius yang juga memohon paten tersebut dikalahkan oleh Lippershey kerana lambat beberapa minggu. Bagaimanapun, Lippershey tidak berjaya mendapat paten tetapi sebaliknya, beliau diberi ganjaran yang lumayan oleh kerajaan Belanda untuk salinan-salinan reka bentuknya. Pemerihalan alat Lippershey dengan cepatnya tiba di tangan Galileo Galilei yang kemudian mencipta sebuah reka bentuk kerja pada tahun 1609 dan dengan rekaannya itu, membuat cerapan-cerapan yang diperihalkan dalam karyanya, Sidereus Nuncius, pada tahun 1610.
Terdapat legenda bahawa anak-anak Lippershey sebenarnya yang menemui teleskop ketika bermain dengan kanta-kanta cacat di dalam bengkel bapa mereka, tetapi kebenaran cerita ini diragui. Anak lelaki Zacharias Janssen dari Middelburg kemudian memberikan keterangan di dalam mahkamah bahawa Lippershey telah mencuri daripada bapanya gagasan untuk rekaan teleskop — ketika pencurian itu, Janssen hanya berumur dua tahun.
Bintang Daud
Perasmian
Bentuk ini menjadi sebuah lambang Yahudi sejak akhir zaman pertengahan setelah dikurniakan sedemikian oleh Raja Charles IV kepada masyarakat Yahudi Praha, Bohemia pada tahun 1354.
Perekaan dan penemuan Belanda
Teleskop
Kawah Lippershey di Bulan dinamai sempena Hans Lippershey.
Bintang Daud
Magen David Adom
thumb|120px|Jata [[Magen David Adom]]
Perekaan dan penemuan Belanda
Jam bandul
Jam bandul mempergunakan sebuah bandul sebagai asas masanya. Dari penciptaannya sehingga sekitar tahun 1930, jam-jam yang paling tepat ialah jam bandul. Bagaimanapun, ia tidak dapat beroperasi di dalam kenderaan kerana pecutan kenderaan menjejaskan bandulnya  (lihat kronometer untuk  perbincangan tentang masalah-masalah jam pandu arah).
Bintang Daud
Magen David Adom
Magen David Adom (MDA) (Bintang Daud Merah atau, terjemahan harafiahnya, Perisai Merah Daud) adalah satu-satunya lambang bagi menunjukkan perkhidmatan bantuan perubatan ketika berlakunya darurat, kecelakaan dan kesakitan. Juga digunakan sebagai simbol khidmat kesihatan dan perubatan Israel. Lambang ini digunakan di klinik, hospital dan ambulan di Israel. Pertubuhan Magen David Adom juga merupakan salah satu dari anggota rasmi Persatuan Palang Merah dan Bulan Sabit Merah Antarabangsa.
Perekaan dan penemuan Belanda
Jam bandul
Jam bandul yang direka oleh Christian Huygens pada tahun 1656, berasaskan bandul yang diperkenalkan oleh Galileo Galilei, kemudian menjadi mekanisme pilihan untuk mengukur masa dengan tepat buat berabad-abad, dengan jam-jam balai cerap Fedchenko dikeluarkan selepas Perang Dunia II sehingga sekitar tahun 1960 menandakan keakhiran zaman bandul sebagai piawai masa yang digunakan.
Jam bandul masih umum digunakan di rumah.
Elektrokardiograf
Pada abad ke-19 menjadi jelas bahawa jantung dapat menjanakan elektrik. The first to systematically approach the heart from an electrical point-of-view was Augustus Waller, bekerja di St Mary's Hospital di Paddington, London. Pada 1911 dia masih melihat sedikit application klinik untuk kerjanya. Kejayaan cemerlang datang apabila Willem Einthoven, yang bekerja di Leiden, Belanda, menggunakan string galvanometer yang dicipta olehnya pada 1901, yang lebih sensitif daripada capillary electrometer yang Waller guna. Einthoven diassignkan huruf-huruf P, Q, R, S dan T ke berbagai defleksi, dan menggambarkan ciri-ciri berelektrokardiograf pada bilangan gangguan cardiovascular. Dia dianugerahkan pada 1924 Nobel Prize for Physiology or Medicine untuk penemuannya.
Mikroskop beza jelas fasa
Oleh sebab cahaya bergerak melintasi medium yang bukan hampagas, saling tindak cahaya dengan medium itu menyebabkan amplitud dan fasanya berubah dengan cara yang bergantung kepada sifat-sifat medium tersebut. Perubahan-perubahan amplitud menyebabkan penyerapan cahaya yang menimbulkan warna-warna jika perubahan-perubahan tersebut adalah bersandar panjang gelombang. Mata manusia hanya mengukur tenaga cahaya yang tiba di retina. Oleh itu, perubahan-perubahan fasa tidak dapat dilihat dengan mudah, walaupun ia seringnya memberi banyak maklumat.
Keadaan yang sama adalah benar juga bagi mikroskop tipikal, iaitu walaupun perubahan-perubahan fasa yang disebabkan oleh sampel dikekalkan oleh peralatan (sekurang-kurangnya pada had alat pengimejan yang sempurna), maklumat-maklumatnya hilang dalam proses mengukur cahaya. Untuk menyebabkan perubahan-perubahan fasa dapat dilihat, cahaya yang melintasi sampel perlu digabungkan dengan alur cahaya rujukan supaya gangguan yang dihasilkan akan mendedahkan struktur fasa sampel tersebut. Ini disedari buat pertama kali oleh Frits Zernike ketika mengkaji parutan belauan. Semasa membuat kajian-kajian itu, beliau menyedari dengan sepenuhnya bahawa kedua-kedua syarat yang berikut harus dipatuhi: Beliau kemudian menyedari bahawa teknik yang sama ini boleh juga digunakan untuk mikroskopi optik. Anjakan fasa yang diperlukan dihasilkan oleh cecincin-cecincin yang digores dengan tepat pada plat-plat kaca yang diletakkan pada lintasan optik mikroskop. Teknik ini membenarkan fasa-fasa untuk cahaya yang melintasi objek yang dikaji disimpul daripada keamatan imej yang dihasilkan oleh mikroskop. Ini ialah teknik beza jelas fasa.
Dalam mikroskopi optik, banyak objek seperti bahagian-bahagian sel protozoa, bakteria, dan ekor sperma adalah lut sinar penuh pada dasarnya, kecuali diwarnakan (dan dengan itu, dibunuh). Bagaimanapun, perbezaan ketumpatan dan komposisi objek-objek ini sering menyebabkan perubahan-perubahan fasa untuk cahaya yang melintasinya. Oleh itu, objek-objek tersebut kekadang dipanggil "objek fasa". Penggunaan teknik beza jelas fasa menyebabkan struktur-struktur tersebut dapat dilihat serta membenarkan kajian dengan spesimen yang masih hidup.
Teknik beza jelas fasa terbukti merupakan suatu kemajuan yang besar dalam bidang mikroskopi sehingga Zernike dianugerahi dengan Hadiah Nobel Fizik pada tahun 1953.
Cakera Padat
Dengan menggunakan teknologi cakera laser pada awal 1970-an, penyelidik-penyelidik Philips memulakan uji kaji cakera optik "audio-sahaja", mula-mulanya dengan menggunakan modulasi frekuensi (FM) jalur lebar dan kemudiannya dengan isyarat audio modulasi kod denyut (PCM). Namun cakera padat diperkembangkan oleh Philips daripada cakera penglihatan laser 12-inci Philips sendiri. Philips, Sony, dan syarikat-syarikat lain menyampaikan prototaip-prototaip cakera audio digit pada akhir dekad 1970-an.
Pada tahun 1979, Philips dan Sony memutuskan untuk bekerjasama dan menubuhkan sebuah pasukan petugas bersama yang bertujuan untuk mereka bentuk cakera audio digit yang baru. Ahli-ahli yang terkenal dalam pasukan petugas ini termasuk Kees Immink dan Toshitada Doi. Selepas pengujikajian dan perbincangan selama setahun, pasukan petugas itu menghasilkan "Buku Merah", piawai Cakera Padat. Philips menyumbangkan proses pengilangan am, berdasarkan teknologi cakera laser videonya, serta juga Modulasi Lapan-hingga-Empat Belas (EFM) yang memberikan kedua-dua masa bermain yang panjang serta kebingkasan yang tinggi terhadap kerosakan pengendalian seperti cakar dan cap jari; sebaliknya, Sony menyumbangkan kaedah pembetulan ralat, dan Pengekodan Reed-Solomon Antara Lembaran Silang (CIRC). Cerita Cakera Padat yang dikisahkan oleh seorang bekas ahli pasukan petugas memberikan maklumat latar tentang banyak keputusan teknik yang dibuat, termasuk pilihan frekuensi persampelan, masa bermain, serta diameter cakera.
Kilang papan
Cornelis Corneliszoon (lahir 1550 di Uitgeest - maut 1600) adalah pereka kilang papan. Sebelum rekaan kilang papan, papan-papan biasanya digergaji oleh dua orang pekerja yang menggunakan gergaji tangan, dengan blok-blok pelana digunakan untuk memasang balak dan sebuah lubang digali untuk pekerja (pitman) yang bekerja di bawah. Kerja menggergaji adalah lambat dan memerlukan lelaki-lelaki yang kuat serta lama bertahan. Pekerja di atas harus lebih kuat daripada pekerja di bawah kerana gergaji itu ditarik oleh setiap pekerja secara bergiliran, dengan pekerja di bawah mempunyai kelebihan graviti. Bagaimanapun, pekerja di bawah harus menderita habuk gergaji pada matanya. Pekerja di atas juga dikehendaki memandu gergaji supaya papan mempunyai tebal yang sama rata. Ini seringnya dibuat mengikut garis kapur.
Untuk mempercepatkan proses, papan-papan kilang yang awal hanya menyesuaikan gergaji tangan dengan menggunakan kuasa mekanik yang secara amnya dihasilkan oleh kincir air. Gerakan membulat kincir kemudian digantikan dengan gerakan bilah gergaji yang ulang-alik oleh peranti pitman dan dengan itu, memperkenalkan istilah baru yang digunakan untuk banyak aplikasi mekanik. Pitman adala serupa dengan aci engkol yang menggantikan gerakan ulang-alik menjadi gerakan membulat, tetapi pitman digunakan secara terbalik.
Kamera penguatkuasaan peraturan jalan raya
Syarikat Belanda Gatsometer BV yang ditubuhkan oleh Maurice Gatsonides, pelumba rali 1950-an, mereka kamera penguatkuasaan peraturan jalan raya yang pertama. Gatsonides ingin mengawasi dengan lebih tepat kelajuannya pada selekoh-selekoh balapan dan mereka peranti itu supaya dapat memperbaik masanya dalam perlumbaan. . Syarikat itu kemudian memperkembangkan radar pertama yang digunakan untuk lalu lintas jalan, dan merupakan pembekal sistem kamera laju yang terbesar di dunia. Oleh sebab itu, kamera laju kekadang dirujuk sebagai "Gatso" di sebilangan negara. Peranti itu juga kekadang dirujuk sebagai "radar foto", walaupun banyaknya tidak menggunakan radar.
Sistem kamera penguatkuasaan peraturan jalan raya yang pertama yang diperkenalkan pada akhir dekad 1960-an menggunakan kamera filem untuk mengambil gambar. Sejak dari akhir dekad 1990-an, kamera digital mula diperkenalkan. Oleh sebab kamera digital boleh dihubungkan dengan modem atau antara muka elektronik yang lain untuk memindahkan gambar-gambar ke tempat pempropesan pusat secara automatik, kamera digital mempunyai kelebihan berbanding dengan kamera filem dari segi kecepatan untuk mengeluarkan saman serta mengawasi pengendalian lalu lintas. Walaubagaimanapun, sistem-sistem berasaskan filem masih umumnya memberi mutu gambar yang lebih baik dalam berbagai-bagai keadaan pencahayaan yang dihadapi di jalan raya, dan mahkamah-mahkamah di sesetengah bidang kuasa masih memerlukannya kerana gambar-gambar digital boleh diubah suai dengan mudah. Oleh itu, sistem-sitsem berasaskan filem masih dijual.
Balang Leyden
Balang Leyden merupakan kapasitor asal yang diperkembangkan oleh Pieter van Musschenbroek pada abad ke-18, dan telah dipergunakan untuk banyak kajian elektrik yang awal. Peranti ini terdiri daripada sebuah balang kaca yang kedua-dua belah dalam dan luarnya disalut dengan logam. Lapisan sebelah dalamnya disambungkan kepada sebatang rod yang melalui penutup balang, dengan hujung rod tersebut mempunyai sebiji bola logam.
Reka bentuk tipikal terdiri daripada sebatang elektrod dan sekeping plat, dengan setiapnya menyimpan cas elektrik yang bertentangan. Kedua-dua unsur ini adalah berkonduksian dan diasingkan oleh sekeping penebat (umpamanya dieletrik kaca). Cas elektrik disimpan di permukaan unsur-unsur tersebut pada sempadannya dengan dieletrik.
Pirometer
Pirometer dicipta oleh Pieter van Musschenbroek, dan merupakan peranti ukur suhu yang mengandungi berbagai-bagai susunan.
Istilah ini juga boleh dipergunakan untuk apa yang dipanggil pirometer optik yang merupakan satu kelas peranti bukan sentuh untuk mengukur suhu-suhu yang melebihi 600 °C. Ini biasanya digunakan untuk mengukur suhu logam yang berbara di dalam kilang keluli atau faundri.
Salah satu daripada pirometer bukan sentuh yang paling biasa ialah pirometer penyerapan-pemancaran yang merupakan termometer untuk menentukan suhu gas berdasarkan ukuran sinaran yang dipancar oleh sumber rujukan tertentukur sebelum dan selepas sinaran itu melalui dan diserap sebahagiannya oleh gas. Kedua-dua ukuran itu diambil pada jarak panjang gelombang yang sama.
Kapal selam
Kapal selam boleh kemudi yang pertama direka oleh Cornelius Drebbel semasa bertugas dengan Tentera Laut Diraja British. Dengan menggunakan reka bentuk William Bourne yang dicipta pada tahun 1578, beliau membina sebuah kapal selam boleh kemudi yang mempunyai rangka kayu yang dilitupi dengan kulit. Antara tahun 1620 dan 1624, Drebbel berjaya membina dan menguji dua buah kapal selam lagi, dengan setiapnya lebih besar daripada kapal selam dahulu. Model terakhir (ketiga) mempunyai enam dayung dan dapat menampung 16 orang penumpang. Model ini ditunjuk cara kepada Raja James I sendiri serta beribu-ribu orang anak London. Kapal selam itu menyelam selama tiga jam dan dapat belayar sebanyak 12 - 15 kaki (4 - 5 meter) di bawah permukaan air dari Westminster ke Greenwich dan balik. Kapal selam itu diuji banyak kali di Sungai Thames, tetapi tidak pernah digunakan untuk pertempuran.
Ginjal tiruan
Ginjal tiruan ialah mesin dan peranti-peranti berkait yang membenarkan pencucian darah pesakit yang menghidap kegagalan ginjal sementara (akut) atau berterusan (kronik). Prosedur untuk mencuci darah dengan cara ini dipanggil dialisis, sejenis terapi penggantian renal yang digunakan untuk memberikan penggantian tiruan untuk fungsi ginjal yang hilang, akibat kegagalan ginjal. Ia merupakan rawatan sistem sokongan hidup dan bukannya rawatan untuk penyakit ginjal. Dialisis boleh digunakan untuk pesakit teruk yang hilang fungsi ginjalnya secara tiba-tiba (kegagalan renal akut) atau untuk pesakit yang agak stabil yang hilang fungsi ginjalnya secara tetap (kegagalan renal peringkat akhir).
Ketika sihat, ginjal-ginjal membuang sisa-sisa darah (umpamanya, kalium, asid, dan urea) serta juga bendalir darah yang berlebihan dalam bentuk kencing. Rawatan-rawatan dialisis harus menduplikasi kedua-dua fungsi ini sebagai dialisis (pembuangan sisa) serta  	 pengultraturasan (pembuangan bendalir).
Bakteria
Bakteria telah dicerap buat pertama kali oleh Anton van Leeuwenhoek pada tahun 1676 dengan menggunakan mikroskop kanta tunggal yang direkanya. Makhluk yang dilihatnya diperihalkan sebagai makhluk kecil. Nama bacterium diperkenalkan lebih lama kemudian oleh Christian Gottfried Ehrenberg pada tahun 1828 dan diterbitkan daripada perkataan bahasa Greek βακτηριον yang membawa pengertian "ranting kecil". Diakibatkan kesusahan untuk memerihalkan bakteria-bakteria secara berasingan serta pentingnya penemuan kesemua itu terhadap bidang-bidang seperti perubatan, biokimia, dan geokimia, sejarah bakteria umumnya diperihalkan sebagai sejarah mikrobiologi.
Spermatozoon
Spermatozoon (daripada bahasa Yunani: σπερμα (biji) dan ζων (hidup)) yang lebih biasa dikenali sebagai sel sperma ialah sel haploid yang merupakan gamet jantan. Ia bergabung dengan ovum untuk membentuk zigot yang bertumbuh menjadi suatu organisma baru, umpamanya manusia.
Sel-sel sperma menyumbangkan setengah daripada maklumat-maklumat genetik kepada anak diploid. Bagi mamalia, jantina anak ditetapkan oleh sel sperma: spermatozoon yang mengandungi kromosom Y akan melahirkan anak lelaki (XY), manakala spermatazoon yang mengandungi kromosom X akan melahirkan anak perempuan (XX) (ovum selalu membekalkan kromosom X).
Sel-sel sperma dicerap buat pertama kali oleh seorang murid Antoni van Leeuwenhoek pada tahun 1677. Leeuwenhoek kemudian memberikan gambaran sel sperma yang amat tepat.
Respirasi tumbuh-tumbuhan dan fotosintesis
Fotosintesis dan respirasi tumbuh-tumbuhan merupakan satu proses biokimia yang penting yang tumbuh-tumbuhan, alga, dan sesetengah bakteria menukarkan tenaga cahaya matahari menjadi tenaga kimia. Proses ini ditemui oleh Jan Ingenhousz pada tahun 1779. Tenaga kimia ini digunakan untuk mendorong tindak-tindak balas sintetik seperti pembentukan gula, dan pengikatan nitrogen menjadi asid amino yang merupakan blok-blok binaan untuk sintesis protein. Pada hakikatnya, hampir semua hidupan bergantung kepada tenaga yang dihasilkan oleh fotosintesis untuk khasiatnya, dan menyebabkan fotosintesis amat penting untuk hidup di Bumi. Ia juga bertanggungjawab untuk menghasilkan oksigen yang merupakan sebahagian besar atmosfera Bumi. Organisma-organisma yang menghasilkan tenaga melalui fotosintesis dipanggil fotoautotrof. Tumbuh-tumbuhan adalah contoh fotoautotrof yang paling ketara, tetapi di sini harus ditekankan bahawa bakteria dan alga juga menyumbangkan kepada pertukaran tenaga bebas menjadi tenaga boleh guna.
Lingkaran Zuhal
Lingkaran Zuhal merupakan satu siri lingkaran planet yang mengelilingi planet Zuhal, dan yang terdiri sebahagian besarnya daripada ais dan debu.
Galileo Galilei merupakan pencerap lingkaran Zuhal yang pertama pada 1610, walaupun dengan teleskopnya yang tidak cukup kuat, beliau tidak dapat melihatnya dengan teliti dan salah menganggap bahawa Zurah mempunyai dua buah bulan pada setiap sisinya. Pada tahun 1655, Christian Huygens menjadi orang pertama untuk mencadangkan bahawa Zuhal mempunyai sebuah lingkaran.
Australia
Penglihatan pertama yang tidak boleh dipertikaikan terhadap Australia oleh seorang anak Eropah dibuat pada tahun 1606. Duyfken, kapal Belanda, yang dipandu oleh Willem Jansz mengikut pantai New Guinea, terlepas Teluk Torres, dan menjelajah mungkin 350 kilometer di sepanjang pantai barat Tanjung York di Teluk Carpentaria, dengan anggapan bahawa kawasan itu masih merupakan sebahagian New Guinea [2]. Orang Belanda membuat satu pendaratan tetapi diserang oleh orang-orang asli dengan serta merta dan kemudian menamatkan sebarang penjelajahan lanjut.
Penemuan bahawa belayar ke arah timur dari Tanjung Harapan Baik sehingga tanah dapat dilihat, dan kemudian belayar ke arah utara di sepanjang pantai barat Australia merupakan laluan yang lebih cepat daripada mengelilingi pantai Lautan Hindi, menyebabkan pendaratan-pendaratan Belanda di pantai barat Australia sesuatu kejadian yang tidak dapat dielakkan. Kebanyakan pendaratan tersebut tidak terancang. Daratan mula tampak yang pertama adalah pada tahun 1616, apabila Dirk Hartog mendarat di apa yang kini dipanggil Pulau Dirk Hartog, berhampiran dengan pantai Australia Barat, dan meninggalkan satu inskripsi pada sebuah plat piuter. (Plat ini kini boleh dilihat di Rijksmuseum di Amsterdam.) Peristiwa yang termasyhur dan paling banyak berdarah ialah pembelotan dan pembunuhan yang menyusul nahas kapal Batavia.
Pelayaran-pelayaran lanjut oleh kapal-kapal Belanda menjelajah pantai utara Australia antara tahun 1623 dan 1636, dan memberikan nama kini kepada Tanah Arnhem. Pada tahun 1642, Abel Tasman belayar dalam suatu pelayaran yang termasyhur dari Batavia (kini Jakarta) ke Papua New Guinea, Fiji, serta New Zealand dan pada 24 November melihat Tasmania. Beliau menamai Tasmania sebagai Tanah Van Diemen sempena nama Anthony van Diemen, Gabenor Jeneral Syarikat Hindia Timur Belanda di Batavia yang menempah pelayaran tersebut. Tasman menuntut Tanah Van Diemen untuk Belanda. Pada tahun 1644, beliau membuat pelayarannya yang kedua [2,3], dan memetakan pantai utara Australia dari Tanjung York ke arah barat [2,3]. Penjelajah-penjelajah Belanda lain yang terkenal untuk pantai Australia termasuk François Thyssen [2,3] (dengan Pieter Nuyts di dalam kapal [2,3]) yang menemui kebanyakan pantai selatan pada tahun 1627 [2,3], serta Willem de Vlamingh [2] yang memetakan pantai barat antara tahun-tahun 1696-1697 [2].
Empangan Bersia
Empangan Bersia merupakan salah satu empangan yang dibina di hulu Sungai Perak. Empangan ini terletak berhampiran Kuala Kangsar, lebihkurang 130 km ke timur laut.
Stesen janakuasa
Stesen janakuasa ini adalah stesen hidroelektrik, dengan 3 turbin dengan keupayaan 24 MW sebuah berjumlah 72 MW kesemuanya. Stesen ini dikendalikan oleh Tenaga Nasional Berhad.
Empangan Bersia
Pembinaan dimulakan pada tahun 19xx dan disiapkan pada tahun 19xxan. Operasi dimulakan pada tahun 19xxan. Belanja pembinaan menelan belanja sebanyak RM 154 juta.
Spesifikasi Empangan Bersia
Bahagian kekal empangan adalah seperti berikut:
Lihat juga
Empangan lain di skim hidroelektrik Sungai Perak dan Tasik Banding:
Pautan luar
Laman web TNB
Gangguan penglihatan
thumb|Sebuah [[tongkat putih, simbol kebutaan antarabangsa.]] Gangguan penglihatan atau kehilangan penglihatan ialah penurunan kemampuan untuk melihat pada tahap yang menyebabkan masalah yang memerlukan suatu alat, seperti kaca mata. Beberapa orang yang juga memiliki kekurangan kemampuan untuk melihat kerana tidak memiliki capaian kaca mata atau kanta lekap. Istilah kebutaan diguna pakai untuk kehilangan penglihatan sepenuhnya atau hampir sepenuhnya. Gangguan penglihatan dapat menyebabkan kesukaran dalam aktiviti seharian seperti membaca dan berjalan tanpa latihan atau peralatan.
Kebolehdiaman planet
thumb| Pemahaman kebolehdiaman planet melibatkan ekstrapolasi keadaan di Bumi, kerana Bumilah satu-satunya [[planet yang diketahui menampung kehidupan.]] Kebolehdiaman planet merupakan sukatan potensi sesebuah planet atau satelit semula jadi untuk memajukan dan memelihara persekitaran yang boleh didiami hidupan. Kehidupan dapat dihasilkan secara langsung di suatu jasad (planet atau satelit) secara endogen (dalaman) atau dipindahkan ke dalamnya dari jasad lain, melalui proses andaian yang dikenali sebagai panspermia. Persekitaran berkenaan tidak semestinya mengandungi hidupan sedia untuk dianggap boleh didiami, dan tidak semestinya juga zon boleh didiami sahaja kawasan yang memupuk hidupan.
Oleh sebab kewujudan kehidupan di luar Bumi tidak diketahui, maka idea kebolehdiaman planet secara dasarnya merupakan ekstrapolasi, iaitu penggunaan ilmu tentang keadaan di Bumi serta ciri-ciri Matahari dan Sistem Suria untuk menentukan tempat-tempat lain di serata jagat yang dianggap sesuai untuk membolehkan kehidupan. Yang diberi penekanan khusus ialah faktor-faktor yang mengekalkan organisma multisel yang kompleks di Bumi dan bukan hanya makhluk unisel yang lebih sederhana. Usaha-usaha penyelidikan dan teori-teori dalam perkara ini adalah komponen dalam sejumlah cabang sains semula jadi seperti astronomi, planetologi dan astrobiologi.
Sumber tenaga adalah keperluan mutlak untuk hidup, malah konsep kebolehdiaman planet membayangkan bahawa terdapat banyak kriteria lain dari segi geofizik, geokimia, dan astrofizik yang mesti dipenuhi sebelum badan astronomi dapat menyokong kehidupan. Dalam peta jalan astrobiologi, NASA telah menetapkan adanya "kawasan air cecair yang meluas, keadaan yang sesuai untuk mendirikan molekul organik yang kompleks, dan sumber-sumber tenaga untuk menampung metabolisme" sebagai kriteria kebolehdiaman utama. Pada bulan Ogos 2018, para penyelidik melaporkan bahawa dunia berair dapat menyokong kehidupan.
Petunjuk kebiasaan dan biosignature mesti ditafsirkan dalam konteks planet dan persekitaran. Dalam menentukan potensi kebolehdiaman sesebuah jasad, usaha kajian bertumpukan komposisi keseluruhan jasad, sifat orbit, atmosfera, dan interaksi kimia yang mungkin berlaku. Ciri-ciri bintang yang penting termasuk jisim dan kekilauan, keberubahan yang stabil, dan kelogaman yang tinggi. Planet-planet dan bulan-bulan terestrial (bumian) yang berbatu dan basah yang berpotensi untuk kimia seperti Bumi adalah fokus utama penyelidikan astrobiologi, walaupun teori kebiasaan yang lebih spekulatif kadang-kadang mengkaji biokimia alternatif dan jenis-jenis jasad astronomi yang lain.
Idea bahawa planet di luar Bumi mungkin menjadi tuan rumah sudah ada sejak zaman purba, walaupun dari sudut sejarah ia dibentuk oleh falsafah sama banyaknya seperti sains fizikal. Penghujung abad ke-20 menyaksikan dua penemuan ulung di lapangan ini. Pemerhatian dan penerokaan kapal angkasa robotik ke atas planet dan bulan lain dalam Sistem Suria telah menghasilkan maklumat berharga untuk menentukan kriteria kebolehdiaman serta membolehkan perbandingan geofizik yang menyeluruh antara Bumi dan jasad-jasad lain. Penemuan planet luar suria, bermula pada awal tahun 1990-an dan semenjak itu makin lama makin rancak, menghasilkan maklumat lebih lanjut untuk mengkaji kemungkinan kehidupan di luar bumi. Penemuan ini mengesahkan bahawa Matahari bukan satu-satunya bintang yang merumahkan planet di samping memperluas bidang penyelidikan kebolehdiaman di luar Sistem Suria.
Perbandingan dengan Bumi
Perkimiaan hidupan barangkali bermula sebaik sahaja selepas peristiwa Letupan Besar 13.8 bilion tahun dahulu, ketika suatu epok yang sudah boleh menampung kehidupan apabila alam semesta hanya berusia 10–17 juta tahun. Menurut hipotesis panspermia, mungkin wujudnya hidupan mikroskopik yang diedarkan oleh meteoroid, asteroid dan jasad-jasad kecil yang lain di seluruh alam semesta. Meskipun begitu, tiada tempat di alam semesta yang diketahui menampung hidupan selain daripada planet Bumi. Daripada andaian-andaian akan terdapatnya kawasan boleh didiami di sekitar bintang-bintang lain, di samping penemuan beratus-ratus planet di luar Sistem Suria serta wawasan-wawasan baharu mengenai habitat-habitat yang ekstrem di Bumi ini, dibayangkan bahawa mungkin terdapat banyak lagi tempat-tempat yang boleh didiami di alam semesta daripada yang disangka-sangka dahulu. Pada 4 November 2013 menurut laporan ahli-ahli astronomi yang berdasarkan data dari misi angkasa Kepler, mungkin terdapat sebanyak 40 bilion planet sebesar Bumi yang mengorbit dalam zon boleh didiami di keliling bintang-bintang seakan Matahari dan kerdil merah di dalam galaksi Bima Sakti. 11 bilion daripada planet-planet yang diandaikan ini mungkin sedang mengitari bintang seakan Matahari. Planet seumpama yang terdekat mungkin 12 tahun cahaya jauhnya, menurut para saintis. Setakat Mac 2020, telah dikenal pasti sejumlah 55 buah eksoplanet yang berkemungkinan boleh didiami.
Sistem bintang perumah yang sesuai
Di bawah naungan Projek Phoenix SETI, saintis Margaret Turnbull dan Jill Tarter pada tahun 2002 mencipta "HabCat" (Catalogue of Habitable Stellar Systems/Katalog Sistem Najam Boleh Didiami), sebuah katalog yang terhasil daripada 'menampi' hampir 120,000 bintang dari Katalog Hipparcos yang besar kepada kumpulan teras 17,000 bintang yang mungkin boleh didiami, dan kriteria pemilihan yang digunakannya memberikan titik permulaan yang baik untuk memahami faktor-faktor astrofizik yang diperlukan pada planet yang boleh didiami. Menurut hasil kajian terbitan Ogos 2015, pembentukan dan perkembangan planet boleh didiami menyebelahi galaksi yang besar-besar berbanding yang kecil-kecil seperti Bima Sakti.
Akan tetapi, persoalan tentang apa yang membuat planet boleh didiami adalah jauh lebih rumit daripada sekadar terletaknya planet di jarak yang betul dari bintangnya supaya air dapat mencair di permukaannya: pelbagai aspek geofizik dan geodinamik, sinaran dan persekitaran plasma bintang perumah boleh mempengaruhi perkembangan planet dan hidupan. Air cecair itu perlu tetapi tidak memadai untuk menampung kehidupan yang kita kenali, kerana kebolehdiaman ialah hasil daripada pelbagai faktor persekitaran.
Kelas spektrum
Kelas spektrum sesebuah bintang menandakan suhu fotosferanya yang (bagi bintang jujukan utama) berkorelasi dengan jisim keseluruhan. Julat spektrum yang bersesuaian dengan bintang boleh didiami dianggap dari "akhir F" atau "G" hingga "pertengahan K". Ini bersamaan dengan suhu sedikit lebih 7,000 K hingga sedikit kurang 4,000 K (6,700 °C hingga 3,700 °C); Matahari sebagai bintang G2 pada 5,777 K nyata tergolong dalam lingkungan ini. Julat spektrum ini barangkali mencakupi 5% hingga 10% bintang-bintang dalam galaksi Bima Sakti setempat. Bintang-bintang "kelas menengah" seperti ini mempunyai beberapa ciri-ciri yang dianggap penting untuk kebolehdiaman planet:
Bintang jenis "K" mungkin dapat menampung hidupan lebih lama daripada Matahari.
Pada September 2012, diumumkan pula penemuan dua planet yang mengitari Gliese 163  Salah satu planetnya, Gliese 163 c yang agak panas dan kira-kira 6.9 kali jisimnya berbanding Bumi, dikira terletak dalam zon boleh didiami.
Kajian tahun 2013 membayangkan bahawa bintang sejuk yang memancarkan lebih banyak cahaya dalam inframerah mungkin merumahkan planet yang lebih hangat dengan kurangnya bentukan ais dan bebola. Keadaan planetnya lebih panas kerana jarak gelombang sinaran bintangnya diserap oleh ais dan gas rumah hijau di planet berkenaan.